खंडेलवाल ने कहा, 'पिछले 4 सालों के दौरान, दिवाली की बिक्री के दौरान गिरावट थी। हालांकि, पिछले साल की तुलना में इस साल व्यापारियों ने अच्छा कारोबार किया।' अकेले दिल्ली में, बिक्री 5,000 करोड़ रुपए से ऊपर रही। उन्होंने कहा कि इलेक्ट्रॉनिक्स और इलेक्ट्रिकल सामान तथा सजावट और उपहार वस्तुएं जैसे उपभोक्ता टिकाऊ माल तथा सूखे फल, मिठाई और नमकीन, रेडीमेड वस्त्र, बिस्कुट, कन्फेक्शनरी सामग्रियां इत्यादि जैसे एफएमसीजी उत्पादों में अच्छा कारोबार हुआ। उन्होंने कहा कि कंप्यूटर और कंप्यूटर के साजोसामान, पेन्ट, हार्डवेयर और रसोई के सामान एवं उपकरणों की बिक्री में वृद्धि देखी।